**City Keeltekool OÜ**

**Eesti keele B2-taseme eksamiks ettevalmistav täienduskoolitus**

*Kinnitatud City Keeltekooli pidaja City Keeltekool OÜ poolt 19.07.2024*

**Õppekava nimetus: Eesti keele B2-taseme eksamiks ettevalmistav täienduskoolitus**

**Õppekavarühm: Võõrkeeled ja -kultuurid; eesti keel võõrkeelena**

**Õpiväljundid:**

* kursuse lõpetaja mõistab vahetus suhtluses ja meediast kuuldut/loetut nii tuttavatel kui ka tundmatutel teemadel;
* oskab igasuguses suhtlusolukorras väljenduda selgelt ja viisakalt nii ametlikus kui ka vabas vestluses;
* peab ettevalmistatud ettekandeid, põhjendab ja kaitseb oma arvamust, annab juhtnööre ja soovitusi;
* mõistab ametiasutustes kasutatavaid keerulisemaid tekste.
* oskab leida infot ja teha info põhjal kirjalikke ja suusõnalisi üldistusi;
* oskab kirjutada paljudel teemadel üksikasjalikku teksti (nt arvamuskirjutist, ettekannet), kus selgitab ja kaitseb oma seisukohti ning esitab poolt- ja vastuväiteid;
* tema sõnavara on ulatuslik selleks, et jätkata erialase keele õppimisega.

**Õpingute alustamise tingimused.** B2-taseme kursusel osalemiseks on vajalik sooritada koolitusfirmasisene keeletest, mis tõendab B1-keeletaset.

Olemasolev keeletase määratakse testi alusel, milles kontrollitakse kõiki nelja osaoskust. Keeletaseme määramiseks aktsepteerime kas Innove-s sooritatud keeletesti või koolis kohapeal sooritatud testi.

**Õppe kogumaht.** Õppe kogumaht on 400 akadeemilist tundi, millest auditoorse töö osakaal on 200 tundi ja iseseisva töö osakaal on 200 akadeemilist tundi. Iseseisva töö käigus kinnistab õppija tunnis õpitut. Iseseisva töö käigus kinnistab õppija tunnis õpitut, iseseisvaks tööks on sõnavara- ja grammatikaharjutused, ettekannete ettevalmistamine, iseseisev meediatekstide lugemine ja kuulamine, loetu ja kuulatu põhjal kokkuvõtete tegemine, esseede ja tarbetekstide kirjutamine (sh motivatsioonikirja koostamine, kaebekirjade koostamine ning neile vastamine, järelepärimised, ettepanekute tegemine, tänukirjade koostamine jne). Ilukirjanduslike tekstide lugemine. Olemasoleva veebimaterjali kasutamine (<http://www.ut.ee/keeleweb2/>; <http://web.meis.ee/testest/>; <http://www.efant.ee/std/>).

**Õppe eesmärgid.** Õppe eesmärk on keeleoskustaseme B2 saavutamine eesti keeles.

**Õppetöövormid.** Õppetöö toimub nii auditoorses vormis (grupitunnid, keeleklubid, rühmatöö, paaristöö) kui ka klassiväliste tegevuste kaudu. Õppetööd toetavad internetikeskkonnas loodud eesti keele õppimise platvormid. Õppetöö toimub kas klassiruumides või online platvormidel (Zoom, Teams, Google Meets, Skype jne).

**Õppe sisu:**

**Kultuur ja keeled, keelte õppimine.** *Võõrkeelte õppimine. Osalemine kultuurielus: teatrid, näitused, kino jne. Eesti tuntumad kultuuritegelased. Suhtlemine eri rahvustest inimestega.* **Endast ja teistest rääkimine.** *Välimus ja isiksus. Vabas vormis elulugu. Kehakeel ja välimus. Sõnadeta suhtlemine. Riietuse ja kehahoiaku kirjeldamine.* **Haridus. Elukutse, amet ja töö. Töö ja töösuhted.** *Koolikorraldus Eestis. Riigi- ja erakoolid. Õppimisvõimalused Eestis ja välismaal. Huviharidus. Täienduskoolitus.**Ametite kirjeldamine ja võrdlemine. Töö ja töökoha kirjeldamine. Asutuse tutvustus. Tööotsija meelespea. Kandidaatide valimine. Tööintervjuu. Motivatsioonikirja kirjutamine. Tööturg. Töötingimused. Ohutusnõuded töökohal. Karjäärivõimalused. Eluskestev õpe. Andekas laps. Järelepärimine ja vastus järelepärimisele.* **Igapäevaelu, kodu ja kodukoht. Eluase ja kinnisvara.** *Elukohad ja kolimine. Elukoha kirjeldamine. Üürikorter. Koduümbrus. Kodused toimetused. Tööjaotus perekonnas. Tulevikukodu. Kodumasinate kasutusjuhendid. Leiutised. Tulevikukodu. Lemmikloomad.* **Teenindus. Olmeteenused ja kaubandus. Sisseostud ja hinnad.** *E-kaubandus. Ostukohtade võrdlemine. Tarbijakaitse. Reklaam. Probleemi lahendamine poes. Kaebuse kirjutamine. Sisseostude tegemine. Teenindusettevõtted. Klienditeenindajad. Mood. Riiete ja jalanõude valik kauplustes ja turul. Rõivaste ja jalanõude hooldus. Nõuandeid riietuse kohta.* **Keskkond, kohad, loodus, ilm.**  *Kodukeemia. Keemiakaupade valimine ja kirjeldamine. Prügi sorteerimine. Loodussäästlik tarbimine. Keskkonnaprobleemid. Keskkonnakaitse. Tuumaenergia. Keskkonnaprojektid. Eesti loodus. Ökoturism. Loomade pidamine loomaaias.* **Tervis ja tervishoid.** *Elustiil ja tervis. Tervishoid ja esmaabi, tööohutus. Arst ja patsient. Haiguste ennetamine. Enesetunne ja tervise seisund. Vaimne tervis. Eluviisid. Ravimite toime. Taastusravi ja Eesti tervisekeskused. Vanadusega kaasnevad probleemid. Pärilikud ja kutsehaigused.* **Inimeste suhted ühiskonnas.** *Perekond ja kodu. Armastus ja abielu. Perekondlikud tähtpäevad? Pidupäevad? pühad. Konfliktide lahendamine. Lapsepõlv. Teismeline laps. Enesekehtestamine. Raha ja armastus. Põlvkondade vahelised probleemid. Tolerantsus.* **Turvalisus**. *Turvalisus (Päästeamet, ohutusnõuded). Kriminaalkroonika. Juhtunu kirjeldamine. Karistused. Seletuskiri politseile. Autod ja liiklus. Autode võrdlemine. Auto ostmine ja müümine. Liiklusõnnetuse kirjeldamine. Auto vs jalgratas. Liikluseeskiri. Tee juhatamine.* **Majandus- ja õigussuhted.** *Pank. Pangalaen. Kindlustus.**Mis mõjutab firma edukust? Graafikute kirjeldamine. Ettevõtlus. Äriplaani esitlus ja hindamine.* **Poliitika, aktuaalsed sündmused.** *Parlamendivalimised. Naised poliitikas. Riigieelarve. Raha ja maksud. Vananev ühiskond. Vabatahtlikud. Ajateenistus.* **Meedia**. *Infoühiskond. Ajakirjandus. Ajalehtedest kokkuvõtte tegemine. Reklaam kui mõjutusvahend. Uudise kirjutamine. Tarbimisühiskond ja reklaam. Arvutisõltuvus.* **Vaba aeg ja ajaviide. Reisimine, transport ja vaatamisväärsused.** *Puhkamisvõimalused. Reisimine ja puhkus. Lennureisid. Turismitalud. Aktiivne puhkus. Matkamine. Sportimisvõimalused. Lugemiseelistused. Kultuuriüritused. Filmi- ja teatrikunst.*

**Koolitusmetoodika.** Keeleõppe metoodika ning kasutatavad õpikud/õppevahendid võimaldavad õppijatel õppida eesti keelt tasemel, mis vastab keeleseaduse lisas 1 esitatud Euroopa keeleõppe raamdokumendi keeleoskustasemete kirjelduse B2-tasemele. Keeleõppe fookus on kommunikatiivsel keeleõppe põhimõttel ning arendatakse kõiki osaoskusi ning keelefunktsioone. Õpikutes esitatud teemasid aitavad kinnistada erinevad rollimängud, dialoogid, rühmatöö. Samuti kasutatakse tundides erinevaid mänge nagu kuulsuste, riikide ja esemete äraarvamismängud. Tundides moodustatakse väitlusklubisid, kus õpilased esitavad ette antud teemal oma seisukohti. Iga läbitud teema kohta valmistatakse eestikeelsed küsimused, mille õpilane esitab teisele õppijale, kes siis vastab esitatud küsimusele. Vastavalt õpitud teemadele moodustavad õpilased ettekandeid, mille kohta saavad teised õpilased küsimusi esitada. Tundides kasutame tihti arvutit ja projektorit, et igat õpitud teemat elavdada kas ajaleheartiklite või videolõikude näitamisega. Tundides tutvustatakse ja käsitletakse samuti Eesti ühiskonda puudutavaid teemasid. Tundides õpitud uued sõnad on salvestatud word-i dokumenti ning see dokument saadetakse õpilaste e-mailile peale igat tundi.

**Õppekeskkonna kirjeldus.** Keeltekooli kasutuses on **viis õpperuumi** (20 m2, 18 m2,16 m2, 40 m2 ja 35 m2), mis vastavad tervisekaitse- ja ohutusnõuetele.

Igas ruumis on tahvel, lauad, toolid, nõuetele vastav valgustus, ekraan, videoprojektor või interaktiivne tahvel, kõlarid, CD-mängija, printer, koopiamasin, arvutid, markerid, paberid, pastapliiatsid; õpilastele on kohv, tee ja maiustused. Klientide kasutada on veel köök, klientide laste jaoks mõeldud lastenurk ja terrass suuruses 35 m2.

**Kasutatavad õppevahendid.** **Põhiõpikuna kasutatakse A. Siirak „Kõnele ja kirjuta õigesti“**; lisaõpikutena kasutatakse M. Kitsnik, L. Kingisepp „Avatud uksed“; M. Pesti, H. Ahi, „T nagu Tallinn“; M. Sooneste „Eesti keele õpik“. Kutsekeel ([www.kutsekeel.ee](http://www.kutsekeel.ee)). Testest B2 taseme testid (<http://web.meis.ee/testest/>).

**Lõpetamise tingimused ja väljastatavad dokumendid.** Kursuse jooksul sooritab õpilane iga teema lõpus nii suulise kui ka kirjaliku vahetesti. Kursuse lõpus sooritab õpilane kirjaliku lõputesti, kus kontrollitakse nii suulisest kui ka kirjalikust tekstist arusaamist ja grammatika tundmist. Suulise väljendusoskuse lõputest korraldatakse dialoogi vormis, mille käigus kontrollitakse õpilase oskust B2-taseme teemadel vestelda. Tunnistus väljastatakse õpilasele, kellel on nii vahe- kui ka lõputest sooritatud positiivselt ehk vähemalt 60% vastustest on õiged.

**Koolituse läbiviimiseks vajaliku kvalifikatsiooni, õpi- või töökogemuse kirjeldus.** City Keeltekool OÜ pakub täienduskoolituskursuseid eesti keele õppeks tasemel B2. Õpe toimub vene ja inglise keele baasil. Õpetajateks on Ly Leedu, Natalia Samoilova, Gunnel Koba, Katrin Tääker ja Anni Tammemägi. Kõikidel õpetajatel on eesti keele filoloogiaalane kõrgharidus.

**Õpetajate loetelu**

**Natalia Samoilova** – Tallinna Ülikool, eesti keele (kui võõrkeele) ja kultuuriloo õpetaja; bakalaureuse kraad, võrdsustatud magistrikraadiga (diplomi number BC 002029). Natalia Samoilova on töötanud eesti keele õpetajana vene keele baasil viimased 16 aastat nii Narva kui ka Tallinna üldhariduskoolides kui ka keeltekoolides. Natalia on osalenud mitmel eesti keele õpetamise, testimise ja hindamise täienduskoolitusel, mida on korraldanud Tallinna Ülikool, Tartu Ülikool, Tartu Ülikooli Narva kolledž ning Riiklik Eksami- ning Kvalifikatsioonikeskus.

**Ly Leedu** – Tallinna Ülikool (endine Tallinna Pedagoogiline Ülikool), eesti keel võõrkeelena; bakalaureuse kraad (diplomi number BA 003504). Ly Leedu on õpetanud viimased 20 aastat eesti keelt nii gruppidele kui ka individuaalõppe vormis inglise ja vene keele baasil tasemetel A1-C1. Alates 2010. aastast on enamik kursustest ja individuaalõppijatest olnud inglise keele baasil. Ly Leedu on õpetanud keelt nii avatud kursustel, ettevõttesisestel kursustel kui ka erinevate projektide raames (nt “Eesti keele õpe Tallinnas ja Harjumaal kolmandate riikide kodanikele ja kodakondsuseta isikutele”, ”Täiskasvanute koolitus vabahariduslikes koolituskeskustes” koostöös Rahvakultuurikoolitus- ja arenduskeskusega). Alates 2014. aastast on Ly Leedul kogemusi õppijatega, kelle inglise keel on väga nõrk (nt hiinlane, tailane, türklane, jeemenlane). Samuti on Ly olnud seotud MISA projektiga eesti keele õpetamiseks.

**Katrin Tääker** – Tallinna Ülikool (endine Tallinna Pedagoogiline Ülikool), eesti keele ja kirjanduse õpetaja; bakalaureuse kraad, võrdsustatud magistrikraad (diplomi number 998636).

Katrin on õpetanud eesti keelt inglise keele baasil viimased 20 aastat nii keeltekoolides, Tallinna Ülikooli Suveülikoolis kui ka Sisekaitseakadeemias. Katrin on töötanud eesti keele õpetajana nii ettevõtetes kui ka riigiasutustes nagu Päästeamet, Siseministeerium, Kaitseministeerium ja Maksu- ja Tolliamet. Aastal 2009 tunnustati Katrin Tääkerit Siseministeeriumi tänukirjaga tubli töö eest eesti keele õpetamisel ERASMUS programmi raames tulnud välistudengitele. Lisaks eesti keele õpetamisele on Katrin Tääker tegelenud eesti keele korrektuuri ning toimetamisega.

**Gunnel Koba** – Tartu Ülikool, eesti keel võõrkeelena; bakalaureuse kraad (diplomi number BA 014023). Käesoleval ajal on Gunnel alustanud Tartu Ülikoolis magistriõpinguid samal erialal. Gunnel on õpetanud eesti keelt nii inglise kui ka vene keele baasil erinevates keeltekoolides ning olnud keeleklubide eestvedajaks ning projektijuhiks. Gunnel on saanud mentori väljaõppe ning on olnud mentoriks kahele vene gümnaasiumi õpetajale. Samuti on Gunnel Koba osalenud mitmel õpetajate täienduskoolitusel, seal hulgas välislektorite koolitustel. Gunnel on ka keeleklubi Ubin MTÜ juhatuse liige ning eesti keele õpetaja.

**Anni Tammemägi** – Tartu Ülikool, eesti keele ja kirjanduse õpetaja; magistrikraad (diplomi number 005173). Anni Tammemägi on eesti keelt õpetanud inglise keele baasil nii Eestis kui ka Tšehhis, Maseryk’i ülikoolis. Anni on osalenud Eesti Instituudi eesti keele ja kultuuri suveseminaridel ning osalenud Tartu Ülikooli täienduskoolitusel „Eesti keele õpetamine võõrkeelena“.